Den Vest-Sjællandske Avis, 1818-09-08
Nyeste Post-Efterretninger. Den 24de August om Aftenen, blev i Hendes Majestæts Erkehertuginde Marie Lovises Hotel i Wien en Deel af hendes Privatcasse bortstiaalet, dog beløber sig Summen ikke over 25000 Wiener, Gylden. En af de anseeligste Grosserer i Wien, von Arnsterner, blev, formedelst nogle mislykkede Speculationer, og hvortil en Jødisk Speculant skal have givet Anledning, bragt til Fortvivlelse og vilde skiære Halsen af sig, men, man hindrede ham deri, Saaret blev forbundet og han er nu uden Fare; det var imidlertid dog i den Grad hans faste Forsæt at døe, at han vilde rive Bindet af sit Saar, men man holdt omhyggelig Vagt over ham indtil han var kommen paa andre Tanker. - Paa den Dag da Kronprindsen af Nederlandenes nyfødte Søn blev døbt, lod Kongen uddeele Victualier til de Fattige af 5000 Gyldens Vædie. Prindsen erholdt i Daaben følgende Navn, Vilhelm, Alexander, Frederik, Constantin, Nicolaus og Michael; han kaldes egentlig Alexander. – Der er nyelig holdet i London en Forsamling af Cabinetsministerne, fra Kl. 2 om Eftermiddagen til Kl. 6 om Aftenen; man troer at der maa være foretagen i den Forhandlinger af stor Vigtighed, da Ministerne blev indkaldte ved Courerer fra deres Lyststeder; saameget er vist, at Courerer afgaae i denne Tid meget hyppigen fra London til Fastlandet. Det er ikke heller saa forunderligt, da Congressen i Aachen er saa nær for Haanden; der skrives fra denne Bye under 26de August: at Palaierne for Souverainerne ere nu definitiv leiede for 10000 Franker om Maaneden. Den Russiske Keiser kommer til at beboe Hr. v. Heuschs smukke Lyststed, en Fierdingvei fra Aachen paa Veien til Mastricht; det har over 100 Vinduer og ligger overmaade delig i en stille romantisk Dal. For den Østerrigske Keiser er det Brummerske Huus leiet. Endnu er det ikke ganske færdig, men der bygges Nat og Dag derpaa, og det vil betimelig kunde vise sig i sin fuldkomne Glands; det er ikke stort men det er indrettet smagfuldt og beqvemt. Nærved det Keiserlige Hotel er det Offermanske Huus leiet til Kongen af Preussen; det er lidet; men overgaaer alle de øvrige i Elegance og Beqvemmelighed. Englænderne have næsten leiet en heel Side af Petersgaden. De skiønneste Palaier ved Promenaden bag ved den nye Redoutsal ere bestemte til Boelig for Lord Castlereagh og Hertugen af Wellington. Ligeoverfor Husene i Petergaden er et Springvand, hvor Kuurgiæsterne kunne drikke det varme Vand; en smuk Pige staaer bestandigen derved, for at række Vandet til Giæsterne af reenlige Glas. Det Bettendorfske Huus er leiet til Fyrsten af Hardenberg; det er et af de smukkeste Huse i denne Egn og hvori der sees en fortreffelig Materiesamling: er man endog halv syg, saa maa man komme sig i et saa behageligt Huus; Udsigten derfra erindrer om alt det Store Aachen har at opvise, paa Midten af Torvet seer man Carl den Store paa en Støtte med Krone paa Hovedet; Sværdet ved Siden, Scepteret i den venstre og Jordkuglen med et Kors i den høire Haand. Ligeover for Huset staaer det ærværdige Raadhuus med sine to Taarne, bag ved det er en Plads, hvor Keiser Carl den Stores Palais hvilede paa 100 Støtter, og hvor dets Ruiner ere endnu at see. Nærved det forrige Palais hæver sig Kronningskirken med sine Majestætiske Kuppler, og kalder de gyldne Dage tilbage i Erindringen, som giør Epoche i Historien. Monarkerne ville maaskee, holde deres Sammenkomster i den Sal, hvori Freden fordam blev skuttet og hvor deres Portraiter, hænge, som sluttede den. Den Preussiske Regiering har ladet den første Steen udtage som blev nedlagt under det nye Præfectes Huus, hvilket den Franske Regiering lod bygge i Aachen; man har aabnet den Blyedaase, som foruden forskiellige Guld- og Sølvmynter indeholder Beskrivelsen over Ceremonien ved Grundstenens Lægning. Man læser deri de Ord; J Aaret 1812 den 15de August imedens Keiseren i Spidsen af sin store Armee i Tydskland foreskrev Europa Love (Skjebnen er omskiftelig).¬